“ทองฟิวเจอร์” หลุด 1,810 เหรียญ เซ่นดอลล์แข็ง-บอนด์ยีลด์พุ่ง
“ทองฟิวเจอร์” หลุด 1,810 เหรียญ เซ่นดอลล์แข็ง-บอนด์ยีลด์พุ่ง โดย ณ เวลา 20.08 น.ตามเวลาไทย สัญญาทองคำตลาด COMEX ส่งมอบเดือนมิ.ย. ร่วงลง 9.70 ดอลลาร์ หรือ 0.53% สู่ระดับ 1,809.20 ดอลลาร์/ออนซ์
 
“ทองฟิวเจอร์” หลุด 1,810 เหรียญ เซ่นดอลล์แข็ง-บอนด์ยีลด์พุ่ง โดย ณ เวลา 20.08 น.ตามเวลาไทย สัญญาทองคำตลาด COMEX ส่งมอบเดือนมิ.ย. ร่วงลง 9.70 ดอลลาร์ หรือ 0.53% สู่ระดับ 1,809.20 ดอลลาร์/ออนซ์  
18 พ.ค. 2565

ผู้สื่อข่าวรายงานว่า ราคาทองฟิวเจอร์ร่วงหลุดระดับ 1,810 ดอลลาร์ในวันนี้(1พ.ค.65) โดยถูกกดดันจากการแข็งค่าของดอลลาร์ และการดีดตัวของอัตราผลตอบแทนพันธบัตรรัฐบาลสหรัฐ
โดย ณ เวลา 20.08 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนมิ.ย. ร่วงลง 9.70 ดอลลาร์ หรือ 0.53% สู่ระดับ 1,809.20 ดอลลาร์/ออนซ์
ทั้งนี้ ดอลลาร์ที่แข็งค่าขึ้นจะลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น ขณะที่การดีดตัวขึ้นของอัตราผลตอบแทนพันธบัตรรัฐบาลสหรัฐจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ ราคาทองยังได้รับผลกระทบจากความกังวลว่าธนาคารกลางสหรัฐ (เฟด) จะเร่งปรับขึ้นอัตราดอกเบี้ย หลังจากที่นายเจอโรม พาวเวล ประธานเฟด ยืนยันว่า เฟดจะไม่ลังเลในการปรับขึ้นอัตราดอกเบี้ยจนกว่าจะสามารถควบคุมเงินเฟ้อไม่ให้ส่งผลกระทบต่อเศรษฐกิจ
ทั้งนี้ FedWatch Tool ของ CME Group บ่งชี้ว่า ขณะนี้นักลงทุนให้น้ำหนัก 100% ที่เฟดจะปรับขึ้นอัตราดอกเบี้ยอย่างน้อย 0.50% ในการประชุมนโยบายการเงินอีก 2 ครั้ง ทั้งในเดือนมิ.ย.และก.ค. หลังจากที่เฟดเพิ่งปรับขึ้นอัตราดอกเบี้ย 0.50% ในเดือนพ.ค. เป็นครั้งแรกนับตั้งแต่เดือนพ.ค.2543 และเป็นการปรับขึ้นอัตราดอกเบี้ยครั้งใหญ่ที่สุดในรอบกว่า 20 ปี
ขณะเดียวกัน เฟดเตรียมปรับลดขนาดงบดุล (Quantitative Tightening : QT) โดยจะเริ่มดำเนินการตั้งแต่เดือนมิ.ย. ซึ่งเฟดจะลดขนาดงบดุลในวงเงิน 4.75 หมื่นล้านดอลลาร์/เดือน และหลังจากนั้น 3 เดือน เฟดจะเพิ่มการลดขนาดงบดุลเป็น 9.5 หมื่นล้านดอลลาร์/เดือน